BECERRA CAROLLO (EP, 2019-11-28):
Eskerrik asko, presidente andrea, sailburuok, legebiltzarkideok. Egun on guztioi.
Gaur EH Bilduko ekimena datorkigu plenora eta, gure ustez, zentzua badauka ekartzea ekimen hori. Zentzua badauka aipatzen duelako arazo bat konponduta egon behar zela jadanik. Konponduta egon behar da legea onartu..., Energia Iraunkortasunaren Legea onartuta egon behar zelako dagoelako otsailetik eta arazoa konponduta egon behar zela orain.
Guk ulertzen dugu ez dela erraza, ez dela erraza...
... otsailetik eta arazoa konponduta egon behar zela orain.
Guk ulertzen dugu ez dela erraza, ez dela erraza 100 milioi euroko funts bat osatzea, eta ez dela erraza, bai diruaren aldetik, ze diru kopuru oso handia delako, eta, juridikoki ere, ez dela bat ere erraza. Ez da erraza eta, horrexegatik, legearen tramitazioan, guk geure proposamen propioak egin genituen, bai diruaren aldetik, bai esparru juridikoan edo tresna juridikoaren aldetik.
Diruaren aldetik, guk aipatu genuen kantitate nahikoa behar genuela, ez 100, ez 200 milioi eurokoa, baizik eta kantitate nahikoa, legearen ondorioz, bete beharrei erantzuna eman ahal izateko. Eta, juridikoki, guk erabili genuen tresna hitza. Ze hainbat eta hainbat tresna egon daitezke hau bete ahal izateko: maileguak, diru laguntzak, funtsak eta abarrak.
Eta hau, tresnaren kontua, bai garrantzitsua dela. Ze aurrekontuen egonkortasunaren legearen ondorioz, udal askok eta askok ezin dute mailegurik eskatu, eta zorra ez hartzeko. Orduan, tresnaren kontua garrantzitsuena da, eta guri ez zegokigun, eta guri ez dagokigu oraindik ere zehaztea zer tresna erabili behar da, baina, bai, bai, tresna bat egon behar da. Eta Gobernuari dagokio zehaztea tresna hori zer den. Berak hautatu behar du tresna mota hori eta, tresnaren arabera, izango da eduki behar dugun kantitate zehatza.
Ze, diru-laguntzak baldin badira, bai 100 milioi eurokoa izan behar dira. Baina, maileguen kasuan, ez da izan behar kantitate hori, eta, funtsen kasuan, zuk eduki behar dituzu, bueno, eduki behar duzun kantitatea, baina, igual, igual, hainbat urtetan zehar osatu behar duzu funtsa. Ni horretan ez naiz sartuko, baina bai lotuta dagoela bata eta bestea.
Horregatik gure zuzenketan ez dugu kantitaterik sartu. Gu ez gara sartuko ze tresna mota izan behar den, baina bai, bai, aurrekontu hauetan egon behar dela tresna hori. Eta ez Gobernuak sostengatzen duten alderdien zuzenketan agertzen den bezala, 2020ko ekitaldiaren zehar. Hori ez da bidezkoa eta, horrexegatik, guk ez dugu babestuko ere Gobernua sostengatzen duten alderdien zuzenketa.
Guk gure zuzenketa mantenduko dugu eta onartzen dugu premiazkoa dela, premiazkoa dela, ahalik eta azkarren osatzea tresna hori, aplikagarria izateko, esan genuen bezala, legea onartu zen egun hartan.
Ahalik eta azkarren osatu behar dugu tresna, legearen helburuak eta epeak indarrean daudelako eta legearen helburuak eta epeak bete ahal izan behar dutelako gure udalek.
Horrexegatik, gure zuzenketa mantenduko dugu, egokiena delakoan. Eta EH Bilduk aurkeztu duen proposamenari abstentzioa eskainiko diogu eta Gobernuaren aurkezten duen proposamenari ezetz esango diegu, aurrekontuetan eduki behar dugulako tresna eta ez urtean zehar, esaten duten bezala.
Eskerrik asko.